
1. Innledning

Akademikerne kan se tilbake på to år med arbeid med viktige saker for medlemmene og samfunnet, høy aktivitet og viktige gjennomslag. Seier i den langvarige sykehuskonflikten om forsvarlig arbeidstid, gjennomslag for lokale, kollektive forhandlinger i staten, bedre rettigheter for gründere, og signering av avtalen om ny offentlig tjenestepensjon er blant viktige hendelser i perioden.  

Akademikerne har hatt medlemsvekst siden etableringen i 1997, og fortsatte å vokse også de to siste årene. Akademikerne har nå over 200 000 medlemmer, og forspranget til de andre arbeidstakerorganisasjonene minsker stadig. 20-årsjubileet i 2017 ble viet betydningen av kunnskap for vekst og verdiskapning, og behovet for akademisk kompetanse i et stadig mer komplekst og digitalisert næringsliv. 

Med stadig flere med høyere utdannelse har Akademikerne et enda større potensial for medlemsvekst, og i samfunnet ser vi en fallende organisasjonsgrad. Rekruttering og videreutvikling av den norske modellen har derfor stått sentralt i perioden. Sammen med de andre arbeidstakerorganisasjonene har Akademikerne inngått et samarbeid for å løfte organisasjonsgraden – og fornying av innholdet i den norske modellen er sentralt i Akademikernes arbeid. 

Omleggingen av dagens offentlige tjenestepensjon har vært et hovedtema i perioden. Akademikerne har jobbet for en ordning som gir uttelling for alle år i jobb, og en pensjon som står i forhold til lønnen man har hatt i arbeidslivet. Sammen med en samlet arbeidstakerside svarte Akademikerne ja til den fremforhandlede nye ordningen våren 2018.

På tariff-feltet har Akademikerne hatt flere viktige seiere. Akademikerne vant frem i Arbeidsretten etter en langvarig streik og konflikt i sykehusene om forsvarlig arbeidstid. I staten har vi fått gjennomslag for lokale, kollektive forhandlinger, og med det fått på plass et system som i større grad verdsetter den enkelte arbeidstakers innsats og kompetanse, og sikrer kvalitet i tjenestene. Fortsatt gjenstår viktig arbeid for å få gjennomslag for Akademikernes lønnspolitikk – både i Oslo kommune, for lektorene i videregående skole og en ytterligere modernisering av lønnspolitikken i staten.

Forskning og utdanningspolitikken står alltid sentralt i en organisasjon for medlemmer med høyere utdannelse, og i perioden har Akademikerne styrket sitt kunnskapspolitiske fundament gjennom nye policydokumenter. Verdiskapning og næringspolitikk har også hatt en høy prioritet i perioden. Akademikerne har engasjert seg i viktige prosesser og debatter knyttet til delingsøkonomi, satsning på bioøkonomi og helseindustri, samt rettigheter for selvstendig næringsdrivende.
 






2. Styrets arbeid 
Det har i perioden vært avholdt tolv styremøter, to styreseminarer og to topplederkonferanser. Styret har i perioden gjennomført tre ekstraordinære styremøter, i januar 2017, i januar 2018 og juni 2018. De to førstnevnte møtene handlet om det kommende lønnsoppgjøret og Regjeringens kontaktutvalg. Det ekstraordinære styremøtet i juni 2018 var i forbindelse med forhandlingene om offentlig tjenestepensjon. I tillegg har det vært gjennomført to uformelle styresamlinger, der styret har hatt anledning til å drøfte problemstillinger uten at det fattes vedtak. 

Styret har tatt flere grep i perioden for å styrke styret som fellesskap og for å styrke styrets arbeid. Styremøtene er forlenget, det er lagt opp til flere åpne diskusjoner, og styret gjennomfører korte evalueringsrunder i etterkant av hvert møte. Styret har vedtatt instrukser for leder og for styret. Styret har også gjennomført en evaluering av sitt arbeid etter første år og planlegger å gjennomføre årlige styreevalueringer fremover.

Styret vedtok sin handlingsplan for 2017 og 2018 i mars 2017. Hovedtema for handlingsplanen er lønns- og inntektspolitikk, forskning og utdanning, rammebetingelser for arbeids- og næringsliv og organisasjonsutvikling. I denne handlingsplanen er også politisk strategi integrert, slik at målstrukturen blir mer enhetlig, og handlingsplanen kan fungere som et effektivt styringsverktøy. Handlingsplanens mål ble revidert av styret i februar 2018, som følge av styrets egne prioriteringer og politiske endringer etter stortingsvalget.

Tiltak i handlingsplanen ble utarbeidet av administrasjonen, og det er rapportert på status for gjennomføring halvårlig. 

I handlingsplanen for perioden har styret satt følgende hovedmål: 

· Selvstendige frie forhandlinger i samtlige sektorer
· Lokale kollektive forhandlinger på lavest mulig nivå
· Framtidens pensjonssystem skal gi rimelige og likeverdige ytelser, rimelige pensjonsytelser for alle inntektsnivåer
· Norske fagmiljø/universiteter skal holde høy kvalitet 
· Universitetene og høyskolene skal være i forkant og møte samfunnets behov for kunnskap
· Ansatte og studenter i universitet og høyskoler skal sikres gode rammevilkår
· Norge skal ha høy kvalitet i grunnopplæringen
· Næringslivet skal være kunnskapsintensivt, innovativt og bærekraftig for å sikre konkurransekraft
· Sikre et arbeidsmarked med fleksibilitet under trygge vilkår
· Kommunesektoren må settes i stand til å møte framtidens tjeneste- og forvaltningsbehov
· Høy yrkesdeltagelse, bevegelse av arbeidskraft mellom bedrifter og bransjer, samt høy og relevant kompetanse
· Offentlig sektor skal være preget av nytenkning og innovasjon
· Velferdsforvaltningen skal være brukerorientert, effektiv, trygg og bidra til inkludering og sysselsetting
· Helsefremming og forebygging skal være høyt prioritert på alle samfunnsområder
· Akademikerne skal være en representativ organisasjon for akademikere i Norge og ha en tydelig stemme i det offentlige rom
· Akademikernes interessefellesskap skal være tydelig

Akademikerne har ved utgangen av perioden følgende gjeldende policydokumenter:

· Policydokument om barnehage, grunnskole og videregående (oppdatert våren 2018)
· Policydokument for høyere utdanning og forskning (oppdatert våren 2018)
· Policydokument for etter- og videreutdanning (oppdatert våren 2018)
· Policydokument om et helsefremmende og inkluderende arbeidsliv
· Budskapsplattform om integrering av flyktninger
· Policydokument om arbeidstid
· Policydokument om likestilling
· Policydokument om skatt (oppdatert høsten 2016)
· Policydokument om pensjon 
· Policydokument om næring (oppdatert høsten 2017)
· Budskapsdokument om bioøkonomi 
· Budskapsdokument om samferdsel
· Policydokument om klima og miljø
· Policydokument om helse
· Budskapsdokument om mattrygghet og matsikkerhet

· Policydokument om organisering, styring og ledelse i offentlig sektor

Policydokumenter under utarbeiding:

· Policydokument om helsenæring
· Policydokument for inkludering
3. Organisasjonsutvikling
Perioden har vært preget av oppfølgingen av Organisasjonsutvalgets anbefalinger og Rådets vedtak 2016 på dette området. Styret legger frem en egen rapport om oppfølgingen av Organisasjonsutvalget for Rådet. 

Organisasjonsutvalgets rapport ble behandlet av Rådet i 2016, og i etterkant har styret, utvalg og samarbeidsorganer, og administrasjon fulgt opp vedtak og anbefalinger. All dokumentasjon til møter og vedtak er lagt inn i en elektronisk dokumentportal. Det er utarbeidet retningslinjer og/eller instrukser for de forskjellige organene. Valgkomiteens instruks er gjennomgått. På flere spørsmål har medlemsforeningene delt erfaringer og drøftet beste praksis. 

Styrets årlige topplederkonferanse er blitt en etablert arena for diskusjon og meningsdannelse. I perioden har det vært gjennomført to topplederkonferanser. På seminaret i 2017 stod arbeidslivspolitikk og det kommende stortingsvalget på agendaen. I 2018 behandlet seminaret blant annet medlemspotensialet til Akademikerne og foreningenes arbeid for å rekruttere og beholde medlemmer. Seminaret og diskusjonene var en viktig arena for oppfølging av Organisasjonsutvalgets arbeid. 

De valgte lederne for alle medlemsforeningene har også skapt sitt egen forum. Lederne møtes et par ganger i året og diskuterer spørsmål av felles interesse.

Et hovedmål har vært å sikre at Akademikerne som hovedorganisasjon er representativ for akademikere i Norge.  Dette spørsmålet har blitt viet mye oppmerksomhet i perioden. Arbeidet for å rekruttere og beholde medlemmer var tema på topplederkonferansen 2018. Styret får seg forelagt kvartalsvise rapporteringer på utviklingen av medlemstallene. Medlemstallet er per 1. juli 203 807 medlemmer. Sammen med de andre hovedorganisasjonene på arbeidstakersiden deltar Akademikerne i en felles innsats for å øke organisasjonsgraden. Alle hovedorganisasjonene sluttet seg våren 2018 til et policydokument om samarbeid for å øke organisasjonsgraden, både innad i egne organisasjoner og i fellesskap. 
[bookmark: _Hlk514837918]

4. Forskning og utdanning 
Akademikerne har vært en aktiv aktør i saker over hele utdanningsløpet, fra skolepolitikk til etter- og videreutdanning. Våren 2018 reviderte og styrket Akademikerne sin kunnskapspolitikk, med en tredeling av politikkområdet: Politikk for barnehage, grunnskole og videregående, for høyere utdanning og – forskning og etter- og videreutdanning. 

Akademikerne har gjennom hele perioden vært en tydelig talsperson for betydningen av høyere utdanning og forskning i omstillingen av arbeids- og næringslivet.

Akademikerne har over lengre tid etterlyst et løft for bygning og infrastruktur i universitets- og høyskolesektoren, og regjeringen har annonsert at dette kommer med budsjettforslaget for 2019. Samtidig vil regjeringen legge frem sitt forslag til revidert langtidsplan for forskning, og Akademikerne har fremmet tydelige forventninger om økt innsats for forskning og fortsatt forutsigbare rammevilkår for universitet og høyskoler.

Akademikerne har også arbeidet for en strukturreform i høyere utdanning som gir robuste fagmiljøer og institusjoner. Akademikerne har vært en pådriver for et styrket arbeid for kvalitet i universitets- og høgskolesektoren. I skolepolitikken har Akademikerne tatt tydelig stilling for kompetansekrav rettet mot lærere. Politikkutvikling knyttet til videregående skole har også stått høyt på agendaen, og regjeringen har nedsatt et eget utvalg som ser bredt på videregående opplæring. Akademikerne fikk her inn den eneste i utvalget som jobber i videregående skole.

Spørsmål knyttet til kompetansepolitikk får stadig mer oppmerksomhet, og Akademikerne er part i Den nasjonale strategien for kompetansepolitikk. Akademikerne sitter blant annet i Kompetansebehovsutvalget. Formålet med utvalget er å frembringe den best mulige faglige vurderingen av Norges fremtidige kompetansebehov som grunnlag for nasjonal og regional planlegging og for den enkeltes og arbeidslivets strategiske kompetansebeslutninger.

Behovet for læring gjennom hele livet ble for alvor satt på dagsordenen i 2017 og 2018, i en tid med digitalisering og endrede krav til kvalifikasjoner i arbeidslivet. Regjeringen arbeider med å konkretisere den kompetansepolitiske strategien og har varslet en kompetansereform.
Akademikerne er en tydelig stemme for at også høyt utdannede trenger ordninger for livslang læring. Spørsmål om virkemidler er fortsatt åpent, og Akademikerne har presentert en katalog av mulige tiltak for å nå målet om livslang læring. Akademikerne trekker særlig frem behovet for bedre etter- og videreutdanningstilbud ved universitetene og høyskolene.


5. Arbeidsliv
For Akademikerne er det en prioritert oppgave å videreutvikle og bevare den norske modellen. Modellen utfordres i dag fra flere hold, blant annet av en fallende organisasjonsgrad, synkende tariffavtaledekning i privat sektor og flere eksempler på innblanding i inngåtte tariffavtaler fra Stortingets side. For Akademikerne er det en prioritert oppgave å fornye trepartssamarbeidet og egen organisasjon. 

Trepartssamarbeidet er avhengig av en sterk arbeidstakerside, og her har organisasjonene selv et stort ansvar. Det handler om å bli enda mer relevante for medlemmer og potensielle medlemmer – blant de unge, ansatte i privat sektor, og ikke minst de med en såkalt utradisjonell tilknytning til arbeidslivet. Arbeidet for nettopp gründeres og frilanseres rettigheter har vært en viktig sak for Akademikerne i perioden. Akademikerne deltar i et nordisk samarbeidsprosjekt som har som mål å skaffe mer kunnskap om kunnskapsarbeideren i den nye plattformsøkonomien, og videreutvikling av den nordiske modellen. 

Arbeidslivsfeltet er i kjernen av Akademikernes virksomhet, og mange viktige saker har stått på dagsorden i perioden. Ny lov om statens ansatte ble vedtatt med virkning fra 1. juli 2017 og har stått sentralt i Akademikernes arbeid. Loven erstattet lov om statens tjenestemenn, og innebærer en modernisering av statens regelverk og en innstramming av adgangen til midlertidig tilsetting. 

Akademikerne har gjennom mange år jobbet for en lovfesting av permitteringsreglene. Akademikerne har fått gjennomslag for at dette spørsmålet skal inngå i arbeidet til en partssammensatt arbeidsgruppe i regi av Arbeids- og sosialdepartementet som ser på ordningen. Arbeidsgruppen leverer forslag innen utgangen av 2018.

Arbeidsmarkedssituasjonen for akademikere i Norge har bedret seg i løpet av denne perioden, også i kystfylkene som fikk særlig utfordringer i forbindelse med oljeprisnedgangen i 2016. Erfaringene fra krisen i oljesektoren viste blant annet at muligheter for etter- og videreutdanning bør legges bedre til rette for å sikre omstilling og den enkeltes muligheter i arbeidslivet. Høsten 2017, i forbindelse med behandlingen av statsbudsjettet for 2018, fattet Stortinget et anmodningsvedtak hvor regjeringen ble bedt om å utrede utvidet adgang til å kombinere studier og dagpenger. Akademikerne og en rekke andre har foreslått at adgangen utvides slik at man kan ta inntil 20 studiepoeng mens man mottar dagpenger.

Velferdsordninger for selvstendig næringsdrivende og frilansere har vært et prioritert område for Akademikerne i mange år. I revidert nasjonalbudsjett i 2017 ble adgangen til skattefavorisert pensjonssparing, samt sykepengerettigheter for selvstendige, forbedret. Dette var en viktig seier, og Akademikerne vil fortsette å jobbe for vilkårene til denne gruppen.

Stortinget vedtok i april 2018 å gjeninnføre reell tredeling av foreldrepermisjonsordningen. Dette har vært et sentralt krav fra Akademikerne og de andre hovedorganisasjonene.  

Høsten 2016 la partene og myndighetene frem en felles underveisvurdering av IA-avtalen. Her konkluderte man med at det er behov for bedre å utnytte mulighetene i partssamarbeidet for å nå målene avtalen. Partene besluttet også å forsterke innsatsen rettet mot det forebyggende arbeidsmiljøarbeidet. Faggruppen for IA-arbeidet la i juni 2018 frem en årlig rapport om resultater av samarbeidet. Rapporten konkluderer med at seniorene står lenger i arbeid, mens andelen sysselsatte i befolkningen for øvrig har gått ned. Sykefraværet har så å si holdt seg uendret siden 2012, og sysselsettingsandelen blant funksjonshemmede har vært stabil siden 2006. Dagens IA-avtale varer ut 2018. Akademikernes styre har gått inn for fortsatt å ha en IA-avtale. Det er igangsatt en prosess mellom partene og forhandlinger om en mulig ny IA avtale er planlagt i løpet av høsten 2018. 

Regjeringen lanserte i juni 2018 Inkluderingsdugnaden de varslet i regjeringserklæringen, som er et felles løft for å få flere i jobb i offentlig og privat sektor. Akademikerne og de andre hovedorganisasjonene i arbeidslivet slutter opp om dugnaden. Forholdet mellom IA-arbeidet og Inkluderingsdugnaden inngår i dialogen om IA-avtalen høsten 2018.


6. Verdiskaping og næringspolitikk 
[bookmark: _Hlk514837928]Akademikerne har i perioden økt sin oppmerksomhet på områdene verdiskaping og næringspolitikk.  I perioden har styret blant annet utviklet og vedtatt et nytt næringspolitisk dokument. Behovet for en oppdatert politikk er blant annet begrunnet i det teknologiske skiftet, klimautfordringene og petroleumsnæringenes relative betydning for norsk økonomi og sysselsetting. Disse store drivkreftene gjenspeiles i den oppdaterte politikken, samtidig som kunnskap, forskning og akademisk arbeidskraft løftes fram som en enda viktigere innsatsfaktor for verdiskaping. 

Bioøkonomi og helsenæringen er to vekstnæringer. For Akademikerne har det stått sentralt å synliggjøre behovet for virkemidler for å støtte opp under disse næringene. Rettigheter for selvstendig næringsdrivende har også vært viktig.

Digitalisering utfordrer eksisterende forretningsmodeller, men skaper også noen nye muligheter som det er viktig at Norge griper. Fremveksten av nye tilknytningsformer til arbeidslivet, og behovet for vekst gjennom ny næringsvirksomhet aktualiserer behovet for gode betingelser for å starte opp virksomheter. Akademikerne har derfor engasjert seg i delingsøkonomiutvalgets arbeid, både ved å gi innspill underveis i prosessen og ved å avgi høringssvar. 

7. Klima og miljø
Akademikerne har vært representert i klima- og miljøministerens klimaråd, der blant annet en utredning om grønn konkurransekraft har vært drøftet. Arbeidslivets Klimauke gikk av stabelen i januar 2018. Dette er et partssammensatt arbeid for å sette klimaspørsmål på dagsordenen, og var en dugnad for å skape et grønnere arbeidsliv gjennom konkrete tiltak på den enkelte arbeidsplass. En ny kampanje er planlagt i 2019.

Regjeringen presenterte våren 2017 forslag til ny klimalov, der det ble foreslått å lovfeste at Norge skal bli et lavutslippsamfunn i 2050. Stortinget vedtok loven samme vår, med tillegg om å opprette et «teknisk beregningsutvalg» for klimaspørsmål, noe som langt på vei imøtekom Akademikernes syn. Akademikerne har i perioden vedtatt en politisk plattform for utvikling av bioøkonomi, med forslag til ti tiltak for å få ut potensialet for vekst.

Gjennom høringer og innspill har Akademikerne særlig pekt på tre forhold som viktig for å oppnå gode resultater på klima- og miljøfeltet: Satsing på kunnskap og teknologi, regulatoriske tiltak som fremmer omstilling og innovasjon, og at det offentlige bruker sin innkjøpsmakt for å fremme grønne løsninger.

[bookmark: _Hlk514837246]
8.  Pensjon 
Ny offentlig tjenestepensjon har vært en av de viktigste politiske prosessene i perioden. I desember 2017 innkalte Arbeids- og sosialdepartementet partene til forhandlinger om ny pensjonsordning. Akademikerne gikk inn i forhandlingene med mål om et system som gir uttelling for alle år i arbeid, som belønner de med lang utdanning og gir en pensjon som står i et rimelig forhold til lønnen i arbeidslivet.

Forhandlingene fant sted i januar og februar 2018, og ny avtale ble undertegnet 3. mars 2018. En samlet arbeidstakerside sa ja til den nye ordningen i mai og juni. Ny ordning vil gjelde fra 1. januar 2020.
 
Offentlig sektor går med ny ordning fra ytelsespensjon – som ikke gir muligheter for å kompensere for levealdersjustering – til en påslagsmodell. Den nye ordningen gir opptelling for alle år i arbeid frem til 75 år. Ansatte får en årlig pensjonsopptjening på 5,7 prosent av inntekt mellom 0 og 12, og i tillegg en pensjonsopptjening på inntekt mellom 7,1 G og 12 G på 18,1 prosent. Ordningen gir mulighet til å ta ut pensjon fleksibelt mens man fortsatt jobber. Det innføres en ny AFP-ordning etter mønster av den i privat sektor. Oppfølging av pensjonsavtalen skal følges av partene gjennom Arbeidslivs- og pensjonspolitisk råd. De nye pensjonsordningene i offentlig sektor skal evalueres innen 1. januar 2030.

[bookmark: _Hlk524691270]Akademikerne organiserte arbeidet rundt en egen forhandlingsgruppe med representanter fra hver medlemsforening. Akademikernes tre forhandlingsutvalg – Akademikerne Stat, Akademikerne Kommune og Akademikerne Helse – gjorde vedtaket over den fremforhandlede pensjonsløsningen. Styret i Akademikerne ble så fremlagt resultatene på et ekstraordinært styremøte juni 2018. Tilbakemelding fra medlemsforeningene er at prosessen internt og arbeidet rundt forhandlingene fungerte godt. Det er avtalt oppfølging om særaldersgrenser og alderspensjon for uføre med ASD. De ulike tariffområdene har avtalt videre arbeid med ny offentlig tjenestepensjon.  

Akademikerne har i styreperioden også revidert policydokumentet om pensjon i forbindelse med at aldersgrensene i arbeidsmiljøloven ble hevet fra 70 til 72 år i 2015, og oppstart av arbeidet med offentlig tjenestepensjon. 

Akademikerne har vært pådriver for hybridpensjon som et alternativ til innskudd- og ytelsespensjonsordningene i privat sektor, og vi har fulgt opp relevante offentlige høringer om spørsmål knyttet til pensjon. 


9. Trygdedrøftinger 
Akademikerne samarbeider med de andre arbeidstakerorganisasjonene i forberedelsene til trygdedrøftingene, inkludert utarbeidelse av krav. Pensjonistforbundet og Funksjonshemmedes Fellesorganisasjon (FFO) har hovedinteresser i dette oppgjøret, og koordinerer arbeidet på arbeidstakersiden. 

En samlet arbeidstakerside mener reguleringen av pensjoner under utbetaling må endres til gjennomsnittet av lønns- og prisveksten, som det ble redegjort for i vårt krav. 

Av trygdedrøftingene i 2017 ble nytt grunnbeløp fra 1. mai 2017 kr 93 634. Nytt grunnbeløp fra 1. mai 2018 er kr 96 883. Gjennomsnittet for 2018 er kr 95 800. Gjennomsnittet for 2017 var kr 93 281. Gjennomsnittlig G-regulering er således 2,7 prosent. 














10. Tariffpolitikk
Akademikerne har tre tariffutvalg, som forhandler lønn- og arbeidsvilkår i statlig sektor, kommunal sektor og i helseforetakene. I tillegg har Akademikerne to samarbeidsutvalg, Akademikerne privat og Akademikerne næringsdrivende. 

Tre saker har preget arbeidet i forhandlingsutvalgene i beretningsperioden:
· Forhandlinger om ny offentlig tjenestepensjon (omtalt under «Pensjon»).
· Sluttføring av forhandlinger om nytt lønns- og forhandlingssystem i staten.
· Behandling av sykehuskonflikten i Rikslønnsnemnda og Arbeidsretten i kjølvannet av sykehusstreiken i 2016.

I kommunal sektor har Akademikerne kommune fattet vedtak om en strategi for å endre lønnssystemet for medlemmene i Oslo kommune og for ansatte i videregående skole i hele landet – fra sentrale til kollektive, lokale forhandlinger. 

Akademikerne stat
Mellomoppgjøret 2017
Akademikerne og staten kom til forhandlingsløsning med staten om at all disponibel økonomi skulle gå til lokale forhandlinger – 0,85 prosent per 1. oktober 2017. Grunnet stort overheng fra 2016, ble den disponible rammen liten. Oppgjøret hadde en økonomisk ramme på 2,4 prosent. 

I oppgjøret var Akademikernes hovedfokus en ytterligere modernisering av lønnssystemet, i tråd med protokolltilførselen i Hovedtariffavtalen fra tariffoppgjøret i 2016. Lønnstabellen i Akademikernes hovedtariffavtale ble fjernet, noe som medførte ytterligere endringer i lønnsplanen. Alle minstelønner i stillingskodene ble erstattet med årslønn, og lønnsrammene ble omgjort til ansiennitetstillegg i prosent. I forhandlingsbestemmelsene ble det presisert en adgang til bruk av arbeidstitler. I tillegg ble virkemiddelbestemmelsen endret slik at det ble synliggjort adgangen til å bruke alle virkemidler lokalt – det vil si generelle tillegg, individuelle tillegg og gruppetillegg. Akademikerne og staten ble videre enige om å videreføre arbeidet og protokolltilførselen om et nytt og modernisert lønns- og forhandlingssystem. 

Hovedtariffoppgjøret 2018
Resultatet for hovedoppgjøret ble en økonomisk ramme på 2,8 prosent – og all disponibel økonomi ut til kollektive lokale forhandlinger pr 1. mai. Rammen er lik for Akademikernes avtale og for LO, Unio og YS sin avtale, men de øvrige avtalte en fordeling av disponibel økonomi lik 50/50 til sentrale og lokale forhandlinger, og med ulike virkningstidspunkter for tilleggene. 

I oppgjøret var målet for Akademikerne og staten å fullføre moderniseringen og forenklingen av det nye lønns- og forhandlingssystemet. Akademikerne og staten ble enige om en ytterligere forenkling av lønnsplanheftet i dette oppgjøret. Vi har nå et system som er betraktelig annerledes enn de andre arbeidstakerorganisasjonene ved at all lønnsdannelse for våre medlemmer kun skjer lokalt og at vi har foretatt endringer i lønnsplanheftet både når det gjelder fjerning av lønnsrammer og ved å fjerne minstelønner per stillingskode. 

Lønnsrammene ble erstattet med en felles lønnsstige som skal gjelde for alle stillingskoder som tidligere var knyttet til en lønnsramme. Akademikernes lønnsstige er ulik de øvrige lønnsramme ved at den har samme stigningsprosenten på 1,1 prosent i ti år, og den ansatte plasseres i stigen etter sin stillingsansiennitet – det vil si etter hvor lenge den ansatte har vært i ansatt i stillingen. Unntaket er stipendiater og spesialistkandidater, som har en egen lønnsstige med en årlig stigning på 3 prosent i inntil fire år. 

Minstelønn per stillingskode er fjernet i vår hovedtariffavtale, og erstattet med en felles minstelønn for nyansatte med høyere akademisk utdanning. Den nye minstelønnen er økt til kr 449 400 – lik minstelønnen i de andre organisasjonenes avtale. 

Akademikerne er fornøyd med å ha fått et modernisert og forenklet lønns- og forhandlingssystem. Det skaper imidlertid utfordringer og frustrasjon at ikke staten har stått på sine prinsipper overfor YS, Unio og LO. Disse har i stor grad beholdt det gamle lønnssystemet, og utfallet av forhandlingene ble at det fortsatt er to ulike tariffavtaler i staten. 
Akademikerne har i tillegg krav om modernisering ut over det vi har fått gjennomslag for, og vil fortsette å jobbe for dette. Blant annet ønsker vi ingen sentralt fastsatte stillingskoder, ingen sentralt fastsatt lønnsstige og vi ønsker lokale tvisteløsninger som fungerer bedre enn slik vi opplever statens lønnsutvalg. 

Det vil fremover bli gitt fortløpende opplæring for Akademikernes tillitsvalgte i forståelsen og bruken av det nye lønns- og forhandlingssystemet. Det tar tid å komme seg inn i tankegangen i nytt system, blant annet at alle medlemmers lønnsutvikling nå må ivaretas lokalt gjennom kollektive lokale forhandlinger. Lokal handlefrihet innebærer også økt ansvar på lokale parter. 

[bookmark: _Toc522810448]Akademikerne kommune
KS 
[bookmark: _Toc522810449]Mellomoppgjøret 2017
Det ble enighet i forhandlingene mellom KS og Akademikerne for stillinger med i hovedsak sentral lønnsdannelse. For Akademikernes del gjelder dette undervisningspersonalet. I oppgjøret ble partene enige om at det skulle gis sentrale generelle tillegg tilsvarende 2,06 prosent per. 1 juli 2017. For lektorer og lektorer med tilleggsutdanning ble det gitt varierende kronetillegg fra kr 9 700 til kr 12 200. 

Det ble avsatt en pott til lokale forhandlinger på 0,9 prosent per. 1. august 2017. Lønnsoppgjørets kostnad er beregnet til 2,44 prosent i 2017 inkludert overheng og glidning.

For de av Akademikernes medlemmer som forhandler etter kapittel 3 og 5 (utelukkende lokalt uten sentralt avsatte rammer) ble forhandlingene gjennomført med siste frist 1. oktober 2017. Virkningsdato for lønnstillegg var 1. mai 2017 med mindre partene lokalt ble enige om noe annet. Årslønnsveksten for Akademikernes medlemmer som forhandlet etter kapittel 5 ble fra 1. desember 2015 til 1. desember 2016 beregnet til 2,8 prosent. 

Etter lønnsoppgjøret 2017 vedtok Akademikerne å utarbeide en strategi for lokal lønnsdannelse for lektorer og lektorer med tilleggsutdanning i videregående skole. Det arbeides med å lage forsøksordninger i flere fylkeskommuner med mål om at lektorenes lønn endres til kun å være omfattet av lokal lønnsdannelse. Strategien har ulike delmål over et fireårs perspektiv.

Hovedtariffoppgjøret 2018
I hovedoppgjøret i KS-området kom KS og Akademikerne til enighet. For stillinger med hovedsakelig sentral lønnsdannelse ble det i KS-området i 2018 gitt lønnstillegg fra 1. mai 2018. Tilleggene varierer med ansiennitet og kompetansekrav.
For lektorer og lektorer med tilleggsutdanning ble det gitt varierende kronetillegg fra kr 8 800 til kr 12 300. Lønnstilleggene er beregnet til å utgjøre 2,83 prosent inkludert overheng og glidning.
For de av Akademikernes medlemmer som forhandler etter kapittel 3 og 5 blir forhandlingene gjennomført med siste frist 1. oktober 2018. Virkningsdato for lønnstillegg vil være 1. mai 2018 med mindre partene lokalt ble enige om noe annet. Årslønnsveksten for Akademikernes medlemmer som forhandlet etter kapittel 5 ble fra 1. desember 2016 til 1. desember 2017 beregnet til 3,0 prosent. 

[bookmark: _Toc522810450]KS Bedrift
[bookmark: _Toc522810451]Mellomoppgjøret 2017
Det ble enighet mellom KS Bedrift og Akademikerne om gjennomføring av lokale forhandlinger. Virkningsdato for lønnstillegg var 1. mai 2017 med mindre partene lokalt ble enige om noe annet. Årslønnsveksten for Akademikernes medlemmer som forhandlet i dette avtaleområdet ble fra 1. desember 2016 til 1. desember 2017 beregnet til 2,8 prosent. 
For ansatte med sentral lønnsdannelse ble årslønnsveksten beregnet til 1,5 prosent i samme periode.

[bookmark: _Toc522810452]Hovedtariffoppgjøret 2018
Det ble enighet mellom KS Bedrift og Akademikerne om endringer i hovedtariffavtalen for konkurranseutsatte bedrifter. Kollektive lønnsforhandlinger skal føres lokalt i den enkelte virksomhet. Virkningsdato for lønnstillegg vil være 1. mai 2018 med mindre partene lokalt ble enige om noe annet.

[bookmark: _Toc522810453]Oslo kommune
[bookmark: _Toc522810454]Mellomoppgjøret 2017
I Oslo kommune ble det avtalt et lønnstillegg fra 1. mai 2017 på 2,15 prosent eller minst kr 9 000 per år. Det har ikke vært avsatt midler til lokale forhandlinger i kommunen siden 2014.
Akademikerne brøt forhandlingene med Oslo kommune i 2017 grunnet ingen økonomisk avsetning til lokale forhandlinger i bydeler, etater og foretak. Oppgjøret gikk til mekling.
[bookmark: _Toc522810455]I meklingen ble partene enige om at det før oppgjøret i 2018 skulle gjennomføres bilaterale samtaler mellom Akademikerne og kommunen om Oslo kommunes behov for lokal lønnspolitikk, samt Akademikernes behov for endring av lønnsdannelsen i kommunen. Partene gjennomførte to møter.

[bookmark: _Toc522810456]Hovedtariffoppgjøret 2018
Akademikerne gikk inn i oppgjøret med et krav om lokale, kollektive forhandlinger. Før oppgjøret vedtok Akademikerne å utarbeide en strategi for en endring av lønnssystemet i Oslo kommune – til lokale forhandlinger. Strategien har ulike delmål over et fireårs perspektiv. I forkant av oppgjøret 2018 gjennomførte Samfunnsøkonomisk analyse en intervjuundersøkelse med utvalgte direktører/arbeidsgiverrepresentanter i noen etater og kommunale foretak. Målet var å kartlegge lokale arbeidsgiveres holdning til lokale lønnsforhandlinger, og erfaringer med dagens sentrale lønnssystem. Undersøkelsen avdekker blant annet at deler av Oslo kommune har utfordringer med å beholde og rekruttere ansatte. 
I oppgjøret ble det gitt et tillegg på lønnstabellen på 1,75 prosent, minimum kr 7 700, med virkning fra 1. mai. Det ble avtalt sentrale lønnsmessige tiltak fra 1. mai tilsvarende 0,35 prosent av lønnsmassen på årsbasis. I tillegg ble avtalt å gjennomføre lokale forhandlinger i den enkelte virksomhet med virkning fra 1. august 2018 tilsvarende 0,4 prosent på årsbasis. 
Akademikerne fikk ikke gjennomslag for sitt krav om innføring av et system med lokale forhandlinger, og brøt forhandlingene med Oslo kommune. Oppgjøret gikk til mekling.
I Riksmeklers møtebok er det etablert tre nye profesjonskoder, med krav om høyere vitenskapelig utdanning i disse fagene: økonom, samfunnsviter og naturviter. Det ble også opprettet en ny avansementstilling for jurist. Oslo kommune har nå etablert profesjonsstillinger for alle Akademikernes medlemsgrupperinger. I strategisk sammenheng er dette et viktig delmål for å utvikle tariffavtale med kun lokal lønnsdannelse for Akademikerne i Oslo kommune. I tillegg var det enighet om å arbeide partssammensatt for å se på muligheter for å etablere partsforhold for enkeltforeningers rett til å tiltre andres særbestemmelser i kommunen, f.eks. arbeidstid for lærere i skolene.
Akademikerne anbefalte Riksmeklers møtebok.

[bookmark: _Toc522810457]Akademikerne helse  
[bookmark: _Toc522810458]Mellomoppgjøret 2017
Inngangen til mellomoppgjøret 2017 var preget av sykehusstreiken i 2016. I Rikslønnsnemnda fikk Spekter medhold i konflikten om legenes utvidede arbeidstid. Akademikerne helse hevdet at Rikslønnsnemnda hadde gått ut over sin kompetanse og stevnet Spekter for Arbeidsretten. Konfliktens kjerne var om Rikslønnsnemnda kan tvinge sykehuslegene til å jobbe med svært vide unntak fra arbeidsmiljølovens bestemmelser om arbeidstid. Akademikerne vant frem. Arbeidsretten slo fast at Rikslønnsnemnda ikke kan videreføre avtaler som inneholder store unntak fra arbeidsmiljøloven, uten at fagforeningen samtykker. Dommen var en viktig seier for Akademikerne og for medbestemmelse i arbeidslivet.
Med dette som bakgrunn kom partene til enighet om mellomoppgjøret 2. juni 2017. Den økonomiske rammen ble på linje med frontfaget. 

[bookmark: _Toc522810459]Hovedtariffoppgjøret 2018
Forhandlingene om revisjon av Akademikerne helses overenskomst med Spekter hadde oppstart 13. april. 16. april fremmet alle sammenslutningene felles krav, og kom til enighet med Spekter om prolongasjon av sosiale bestemmelser. Fra 23. april og frem til 13. juni ble det ført forhandlinger om Legeforeningens A2-avtale og alle foreningenes lokale overenskomster. I de avsluttende sentrale forhandlingene 13. juni kom partene frem til enighet om ny overenskomst for tariffperioden 2018-2020. Økonomisk er resultatet på linje med frontfaget.

Partene er blitt enige om ny områdeinndeling der blant annet Martina Hansens hospital er blitt innplassert i samme område som Lovisenberg sykehus. 
[bookmark: _Toc522810447]Akademikerne næringsdrivende 
Akademikerne næringsdrivende har hatt 11 møter i styreperioden, inkludert to utvalgsseminarer. 

Utvalget har i perioden vært særlig opptatt av rettigheter for selvstendig næringsdrivende. En rapport gjennomført av Menon på oppdrag fra Akademikerne har tidligere vist at velferdsgoder avhenger av tilknytningsform, og at noen av disse ulikhetene ikke har noen god forklaring. Pensjon har vært særlig sentralt, og Akademikerne N er fornøyd med gjennomslaget om forbedrede muligheter for skattefavorisert pensjon. 

Utvalget har engasjert seg i arbeidet knyttet til delingsøkonomiutvalget, og delingsøkonomi var blant annet tema for utvalgsseminaret i 2017. Utvalget har også vært opptatt av hvordan medlemsorganisasjonene kan bli mer attraktive for selvstendig næringsdrivende, og startet et arbeid for å se hvordan medlemsorganisasjonene kan bli flinkere til å dele relevant informasjon med hverandre. Kunnskapsdeling var tema for utvalgsseminaret i 2018.

Akademikerne-N ønsker å forbedre bank- og forsikringstilbudet til medlemmer som er selvstendig næringsdrivende, også fordi det kan gjøre det mer attraktivt å bli medlem. Utvalget har jobbet for å identifisere hva slags behov medlemmene har, for å spille dette inn til Danske Bank og Storebrand når avtalene her reforhandles.

Utvalget har bidratt til Akademikernes politikkutvikling gjennom å gi innspill til høringssvar og til policydokumentene Akademikerne har utviklet i perioden, herunder høring om delingsøkonomiutvalget, høring om egen pensjonskonto, næringspolitisk dokument og kunnskapspolitisk dokument.

[bookmark: _Toc522810446]Akademikerne privat 
Akademikerne privat har i perioden arbeidet med flere temaer knyttet til lønns- og interessepolitikk, både i forbindelse med ordinære møter og på sitt årlige seminar. Utvalget har diskutert og gitt inspirasjon til medlemsforeningenes eget arbeid. Dette gjelder særlig arbeidspolitiske saker i privat sektor, som nye tilknytningsformer i arbeidslivet, arbeidsutleie, selvstendig næringsdrivende, permitteringsinstituttet, IA-avtalen, varslingsinstituttet i arbeidsforhold, konkurranseklausuler pensjon, personvern, mulig etter- og videreutdanningsreform for høyt utdannede, og særlig uavhengig stilling. 


11.  Kommunikasjon
Akademikerne har som mål å være en tydelig stemme for folk med høyere utdannelse i offentligheten – og få gjennomslag for viktige saker for medlemsforeningene og deres medlemmer. Kommunikasjonsarbeidet er et viktig verktøy for synliggjøring og profilering av kjernesaker for Akademikerne. 

De tradisjonelle mediene er en viktig arena for Akademikerne. Artikler i forbindelse med lønnsoppgjørene, og særlig sykehusstreiken i denne perioden, generer mye oppmerksomhet. Forhandlingene om ny offentlig tjenestepensjon ga også stor synlighet til Akademikerne våren 2018. Andre viktige mediesaker i perioden har vært midlertidige stillinger, behov for akademisk kompetanse i arbeidslivet, etter- og videreutdanning og sikkerhetsnett og rettigheter for selvstendig næringsdrivende og frilansere. 

Egne kanaler som benyttes er akademikerne.no, Facebook, Twitter og LinkedIN. Vi har i perioden økt vår trafikk både på nettsiden og i sosiale medier. Sammenlignet med perioden januar - juni 2015 har antallet brukere på nettsiden økt med ti prosent, og antallet økter på siden økte med 30 prosent. Vi har i styreperioden satset på en mer systematisk bruk av sosiale medier, med en særlig vektlegging av Facebook. Akademikernes side har per september 2018 nærmere 5500 følgere – en tilnærmet dobling på to år. Facebook-siden vår skal bidra til å informere følgerne om hva Akademikerne jobber for og oppnår, bygge identitet og skape engasjement. Produksjon av videoer internt er en del av denne satsningen. Akademikerne sender i tillegg ut et ukentlig nyhetsbrev til om lag 1 700 medlemmer med nyheter fra Akademikerne og medlemsforeningene. Det lages også en månedlig oversikt over Akademikerne i nyhetsbildet som sendes ut til styret, generalsekretærene og medlemsforeningene. 

Ny nettside og oppdatert visuell profil og logo lanseres høsten 2018. Målet er en enklere og mer brukervennlig nettside, og et oppdatert og profesjonelt visuelt uttrykk. De nye nettsidene har fire hovedmål: Vise frem Akademikernes lønnspolitikk og forhandlingsresultater, formidle Akademikernes politikk, rekruttere medlemmer til foreningene, og bygge identitet og stolthet rundt Akademikerne. Målgruppene er ansatte og valgte ledere i medlemsforeningene, medlemmer og potensielle medlemmer i foreningene, samt relevante samfunnsaktører som politikere, arbeidslivsorganisasjoner og journalister. 

Artikler om lønnsforhandlingene er de mest besøkte på våre nettsider. Nettsidene blir oppdatert kontinuerlig og nyheter sendes ut til medlemsforeningene via informasjonsnettverket og «Tariffnytt». Vi har også et stort fokus på synlighet i eksterne medier i forbindelse med oppgjørene. Til oppgjørene er det blitt utarbeidet faktaark til bruk for tillitsvalgte og presse, budskapsplattformer og Q&A til lederne for de ulike forhandlingsområdene – og pressemeldinger ved oppstart, brudd, streikevarsler og enighet. Vi har lagt stor vekt på medlemsinformasjon i perioden, gjennom informasjonsskriv og videoer. 

I kommunikasjonsarbeidet til Akademikerne er informasjonsnettverket en viktig arena. Her samles alle kommunikasjonsrådgiverne i Akademikerne og medlemsforeningene om lag syv ganger årlig. Målet for nettverket er erfaringsutveksling, kompetanseheving, og samarbeid og orientering om sentrale saker for akademikerfellesskapet. 


12.  Akademikerprisen
Akademikerprisen utdeles årlig på Akademikernes høstkonferanse, og har blitt en merkevarebyggende og viktig pris for organisasjonen. I 2017 ble sikkerhetsforsker og Tekna-nominerte Marie Moe tildelt prisen. I 2016 vant Legeforeningens kandidat Dag Berild, forsker på antibiotikaresistens, prisen. Begge prisvinnerne fikk bred dekning i mediene, og har bidratt til positiv oppmerksomhet både rundt konferansene og Akademikerne. 

13.  Arrangementer
Deltakelse og arrangering av seminarer og konferanser er en sentral del av Akademikernes profilerings- og påvirkningsarbeid. I denne styreperioden har Akademikerne arrangert en rekke frokostseminarer, større konferanser, samt deltatt på Arendalsuka.

Akademikerne feiret i 2017 sitt 20-årsjubileum. Det ble opprettet en komité for jubileet, med det overordnede ansvaret for feiringen. Jubileumsfeiringen hadde oppstart i mars 2017, med egen jubileumslogo og en rekke artikler knyttet til feiringen. Konferansen «Med kunnskap inn i fremtiden – våge å tenke nytt» fant sted 25. oktober og hadde 420 deltakere. Det ble laget en jubileumsfilm med alle de 13 medlemsforeningene med mål om å bygge akademikerstolthet og identitet– samt flere egenproduserte filmer. Jubileet fikk flere medieoppslag.

Akademikerne, styret og medlemsforeningene deltok på Arendalsuka både i 2017 og 2018. Synlighet, fellesskap og læring er sentrale mål for deltakelsen. 


14.  Rapporter og undersøkelser
Akademikerne har bestilt en rekke eksterne rapporter på relevante politikkområder i perioden, i tillegg til å gjennomføre vår egen medlemsundersøkelse. Rapportene og undersøkelsene er viktig som grunnlag for politikkutvikling og for å utvikle argumentasjon. Rapportene er også utgangspunkt for medieoppmerksomhet.

· Gjennomført medlemsundersøkelse våren 2017. Undersøkelsen er et viktig grunnlag for politikkutvikling, og utgangspunkt for medieoppslag
· «Framtidens behov for akademikere», utført av Samfunnsøkonomisk analyse i forbindelse med jubileumskonferansen
·  «Akademisk kompetanse: Betydning for produktivitet, vekst og verdiskapning i Norge», utført av Menon Economics i forbindelse med jubileumskonferansen
· Rapport i forbindelse med ny offentlig tjenestepensjon, utført av Actecan: «En ny offentlig tjenestepensjon? Eksempelberegninger for Akademikerne»
· «Organisering av de uorganiserte», utført av FAFO og Afi, bestilt av de fire hovedorganisasjonene i tilknytning til felles prosjekt om organisasjonsgrad og den norske modellen 
· Fafo-notat 2018:03 «Akademikerne og organisering av høyt utdannede arbeidstakere» i tilknytning til topplederkonferansen 2018
· Forprosjekt i forbindelse med lønnsoppgjøret i Oslo kommune: «Behov for lokale kollektive forhandlinger i Oslo kommune», utført av Samfunnsøkonomisk analyse
· NIFU-rapport 2016:40 «Vekst og kvalitet i mastergradsutdanning» som oppspill til regjeringens arbeid med kvalitet i høyere utdanning


15.  Høringsuttalelser
Akademikerne avgir høringsuttalelser på forslag fremmet av regjeringen, offentlige utredninger og ifm høringer i Stortinget. Samlet utgjør dette 30-40 uttalelser i året. De fleste uttalelsene publiseres på Akademikernes nettsider.




16.  Medlemmer i styret, utvalg og ansatte i Akademikerne
Styret
Styret har i rådsmøteperioden bestått av:

	Leder
	Kari Sollien
	Den norske legeforening

	Nestleder
	Lise Lyngsnes Randeberg
	Tekna

	Styremedlem
	Bent Aaby
	Arkitektenes Fagforbund

	Styremedlem
	Tor Levin Hofgaard	
	Norsk psykologforening

	Styremedlem	
	Curt A. Lier	
	Juristforbundet

	Styremedlem	
	Camilla Steinum Hansen
	Den norske tannlegeforening

	Styremedlem	
	Christian Haugsnes
	Econa



Vara for Bent Aaby			Vebjørn Knarrum	Naturviterne (tom mars 2017)
					Dagfinn Hatløy	Naturviterne (fom mars 2017)
Vara for Tor Levin Hofgaard		Jon Helle		Den norske legeforening 
Vara for Christian Haugsnes		Rita Helgesen		Norsk Lektorlag
Vara for Curt A Lier			Merete Nilsson	Samfunnsviterne
Vara for Camilla Steinum Hansen	Christoffer Hoen	Tekna




Følgende har møtt som observatører til styret:

Anders Kvam	Leder Akademikerne stat
Elisabeth Scarpello		Akademikerne næringsdrivende (tom vår 2017)
Mette Rød Fredriksen	Akademikerne næringsdrivende (fom vår 2017)
Rune Frøyland 	Leder Akademikerne helse
Marianne Gran Juriks 	Leder Akademikerne privat
Robert Kjølsnes	Nestleder Akademikerne privat (03.05.17, 09.05.18)
Jan Olav Birkenhagen	Leder Akademikerne kommune
Erik Graff	Nestleder Akademikerne kommune (14.06.18)

Kim Sabel	Krigsskoleutdannede offiserers landsforening (tom aug. 2018)
Per Leines Lausund	Krigsskoleutdannede offiserers landsforening (fom aug. 2018)
Rita Helgesen	Norsk Lektorlag    
Vebjørn Knarrum	Naturviterne (tom mars 2017)	
Dagfinn Hatløy		Naturviterne (fom mars 2017)
Jan Inge Eidem 	Samfunnsøkonomene
Trond Tørstad	Samfunnsøkonomene (11.04.18, 09.05.18, 14,06,18)
Merete Nilsson                          Samfunnsviterne
Gunn Elisabeth Myhren	Samfunnsviterne (18.10.18)
Torill Moseng	Den norske veterinærforening 
Marit Hermansen	Den norske legeforening/nestleder Akademikerne helse
Ole Tunold	Norsk psykologforening (03.05.17, 14.06.17, 11.04.18)
Tom Bolstad	Econa (08.09.17)


Valgkomité (valgt av rådsmøtet):

Geir Riise			Den norske legeforening
Ivar Horneland Kristensen 	Tekna
Merete Skaug			Naturviterne
Tom Bolstad			Econa

Forhandlingsutvalg/samarbeidsorgan
Forhandlingsutvalgene/samarbeidsorganene har hatt følgende valgte ledere og nestledere i perioden:
Akademikerne stat
Leder 			Anders Kvam			Tekna 
Nestleder		Roger Matberg		Naturviterne

Akademikerne kommune
Leder			Jan Olav Birkenhagen	Samfunnsviterne 
Nestleder 		Erik Graff			Juristforbundet

Akademikerne helse
Leder			Rune Frøyland		Norsk psykologforening
Nestleder		Marit Hermansen		Den norske legeforening 

Akademikerne privat
Leder			Marianne Gran Juriks	Tekna
Nestleder		Robert Kjøsnes		Arkitektenes Fagforbund

[bookmark: _Hlk524944050]Akademikerne næringsdrivende
Leder	Elisabeth Scarpello		Den norske tannlegeforening                   (tom vår 2017)
Leder		Mette Rød Fredriksen	Den norske veterinærforening
		(fom vår 2017)
Nestleder		Mette Rød Fredriksen	Den norske veterinærforening
		(tom vår 2017)
Nestleder		Michael Rummelhof		Juristforbundet (fom høst 2017)
Administrasjonen
Generalsekretær				Olav Ulleren 
Organisasjonssjef				Anne Folkvord 
Utredningssjef				Nina Sverdrup Svendsen 
Forhandlingssjef				Odd Håker 
Strategisk rådgiver				Svein Sjølie
Seniorrådgiver				Anette Bjørlin Basma 
Senior kommunikasjonsrådgiver		Kersti Flamme Larsen (tom 31.12.17) 
Kommunikasjonsrådgiver			Kenneth Karlsen (tom 31.7.17)
Rådgiver					Øyvind Berdal (tom 31.5.2017)
Fagsjef samfunnsøkonomi			Hanne Jordell
Rådgiver					Hilde Jåsund 
Prosjektkonsulent				Tone Cecilie Johannessen
Seniorrådgiver 				Grethe Lunde (fom 1.2.17)
Kommunikasjonssjef				Christine Rian Johannessen (fom 1.3.2017)
Kommunikasjonsrådgiver 			Helge Kvandal (Vikar for I. Sund fom 1.2.2017) 
Kommunikasjonsrådgiver			Ingvild Baltzersen Sund (fom 3.8.2017)
Rådgiver					Øystein Holm-Haagensen (fom 4.2.2017)
Samfunnspolitisk seniorrådgiver		Jonas Løvdal (2.5.-31.10.2018)


Regnskapsfører		
Regnskapsfører, Hurd Økonomi & Regnskap	Gunvor Kvarving	
					

Hovedtillitsvalgt omstilling stat
Hovedtillitsvalgt omstilling stat 			Morten Skaarer 


[bookmark: _Hlk524693131]Sekretariater for Akademikerne P og Akademikerne N
Sekretariatsleder Akademikerne P		Hans Christian Apenes, Tekna 
[bookmark: _Hlk523232827]Sekretariatsleder Akademikerne N		Ida Øygard Haavardsholm, Den norske legeforening (tom vår 2017), Akademikernes administrasjon (fom vår 2017)




17. Deltakelse i sentrale utvalg, styrer og råd
· Regjeringens kontaktutvalg – Kari Sollien og Olav Ulleren
· Arbeidslivs- og pensjonspolitisk råd – Kari Sollien
· Det tekniske beregninsutvalgene for inntekstoppgjørene – Hanne Jordell er oppnevnt (fom oktober 2016). Svein Sjølie i permisjonstiden hennes (jan. 2017-sept. 2017), Grethe Lunde har vært rådgiver siden hun ble fast ansatt (sept. 2017)
· Faggruppen for IA-avtalen – Hanne Jordell (fom oktober 2016)
· Kompetansebehovsutvalget – Hanne Jordell 
· Referansegruppe for utredning om garanterte pensjonsprodukter – Anders Kvam 
· Referansegruppe for arbeid med regionreformen – Olav Ulleren
· Senter for seniorpolitikks styre - Åsmund Knudsen
· Statistikk- og beregningsutvalget i staten – Grethe Lunde og Anette Bjørlin Basma 
· Arbeidslivets klimaråd – Kari Sollien/Olav Ulleren
· Kompetansepolitisk råd – Kari Sollien/Anne Folkvord
· Arbeidsgruppe for digitalisering under kompetansepolitisk råd – Inge Harkestad (Tekna)
· Styringsgruppen for Digital21-prosjektet – Lise Lyngsnes Randeberg 
· Nasjonalt råd for karriereveiledning – Grethe Lunde
· Statistikk- og beregningsutvalget i staten: Odd Håker (tom 1. september 2017) og Anette Bjørlin Basma (fom 1. oktober 2016), Grethe Lunde (fom september 2017)
· Arbeidsgrupper i Arbeids- og sosialdepartementet om oppfølging av arbeidstidsutvalgets anbefalinger – Kristin Krogvold og Anette Bjørlin Basma 
· Arbeidstilsynets regelverksforum – Anette Bjørlin Basma
· Partssammensatt arbeidsgruppe HTA 5.6 – kompetanseutvikling og tildeling av kompetansemidler – omstillingsstillitsvalgt Siri Johnsen (frem til 1. februar 2017), omstillingstillitsvalgt Morten Skaarer (fra og med 1. februar 2017)
· Tilsettingsrådet for overtallige arbeidstakere i staten – Roger Matberg frem til 1. juli 2017, da rådet ble avviklet på grunn av ikrafttredelse av ny lov for statsansatte  
· Statens lønnsutvalg – Roger Matberg 
· Styret for pensjonskontoret KS – Anders Kvam 
· Referansegruppe Varslingsutvalget – Frode Solberg 
· Den norske ILO-komiteen – Nina Sverdrup Svendsen
· Arbeidstilsynets råd – Nina Sverdrup Svendsen
· Arbeidsgruppe for likestilling i arbeidslivet – Nina Sverdrup Svendsen
· Tvisteløsningsnemnda for arbeidsmiljøsaker – Ragnhild Bø Raugland og Svein Sjølie
· Oppfølgingsgruppe IA-avtalen – Nina Sverdrup Svendsen
· STAMIs fagråd – Nina Sverdrup Svendsen
· Partssammensatt arbeidsgruppe IA statlig sektor – Anette Narverud (til mars 2017), Marianne Kringlebotn (fra mars 2017)
· Partssammensatt arbeidsgruppe IA KS-området – Christian Tengs
· AKANs referanseråd – Øyvind Berdal (tom august 2017), Øystein Holm-Haagensen (fom oktober 2017)
· Referansegruppen for «Idébanken – Inkluderende arbeidsliv» – Øystein Holm-Haagensen
· Utvalget «Aldersgrense og tilpasninger i arbeidslivet» - Anette Bjørlin Basma
· Kontaktmøte for nytt regjeringskvartal, FAD/KMD – omstillingstillitsvalgt Morten Skaarer
· Kontaktmøte for effektivisering av administrative tjenester i departementsfellesskapet, FAD/ KMD – omstillingstillitsvalgt Morten Skaarer
· Kontaktmøte mellom KMD og hovedsammenslutningene – omstillingstillitsvalgt Morten Skaarer 
· Referansegruppe for alternative arbeidstidsordninger, KMD – omstillingstillitsvalgt Morten Skaarer
· Referansegruppe for nytt regjeringskvartal, Akademikerne – omstillingstillitsvalgt Morten Skaarer
· Partssammensatt arbeidsgruppe i regi av ASD om særlig uavhengige stillinger i AML – Anette Bjørlin Basma
· Partssammensatt arbeidsgruppe i regi av ASD om skift- og turnusreglene i AML – Kristin Krogvold (Legeforeningen)
· Rådgivende utvalg for «Avtale om Statlige OU-midler» – Odd Håker
· Teknisk beregnings- og statistikkutvalg for kommunesektoren – Svein Sjølie
· Rådgivende utvalg for «SGS 1020 – OU-midler» – Odd Håker
· Styret for «Avtale om OU-ordning for helseforetakene i Spekter» – Odd Håker
· Beregningsutvalget i Oslo kommune – Svein Sjølie
· Kontaktutvalget i Oslo kommune – Erik Graff (Juristforbundet)
· Styret for OU-ordningen i Oslo kommune – Henrik Storås (Tannlegeforeningen) 
· Partssammensatt arbeidsgruppe i regi av ASD om permitteringsordningen – Frode Rongsaa (Tekna)
· Ekspertgruppe som har utredet mulige tilpasninger i AFP i offentlig sektor og offentlig tjenestepensjon i forhold til pensjonsreformen og AFP i privat sektor – Anders Kvam (Tekna)
· Partssammensatt utvalg om lønnssystem i KS – Odd Håker
· Liedutvalget – Olav Myklebust (Norsk Lektorlag)


Representanter fylkesvise IA-råd
· Aust-Agder, Petter Utklev (Naturviterne)
· Buskerud, Torunn Helle (Samfunnsviterne)
· Finnmark, Andre Stener Karlstad (Juristforbundet)
· Nordland, Knut Jakobsen (Juristforbundet)
· Hedmark, Bjørnar Kristiansen (Juristforbundet)
· Hordaland, Anne Kristine Jordal (Den norske legeforening) 
· Møre og Romsdal, Eilin Reinaas (Juristforbundet) (f.o.m. 2017)
· Oppland, Jan-Reinert Rasmussen (Juristforbundet)
· Oslo/Akershus, Mari E Smith (Samfunnsøkonomene)
· Rogaland, Anne-Britt Motland (Samfunnsviterne)
· Sogn og Fjordane, Lena Merete Søderholm (Tekna) 
· Telemark, Sissel Borthne Gundersen (Den norske Legeforening) 
· Troms, Arne Gjengedal (Tekna)
· Trøndelag, Harald Setsaas (Norsk Lektorlag), vara Roar Johnsen (Norsk Lektorlag)
· Vest-Agder, Liv Årvik (Norsk Lektorlag) 
· Vestfold, Henning Wold (Norsk Lektorlag)

18.  Konferanser og seminarer 
2016 
· Høstkonferanse helse
· Frokostseminar, «Kvalitet i utdanning» 
· Oppstartseminar styret, Støtvig
· Oslo Kommune, tillitsvalgtskurs
· Frokostseminar, Menon-rapport «Velferd og tilknytningsformer»
· Generalsekretærsamling, høst

2017
· [bookmark: _Hlk523251918]Topplederseminar for Akademikernes styre, politisk ledelse i foreningene, generalsekretærer og utvalgsledere
· Inntektspolitisk konferanse, «Fremtidens arbeidsliv»
· Tariffseminar for tillitsvalgte stat
· Skolelederkonferanse
· Studietur OU-rådet
· Omstillingskurs for tillitsvalgte i berørte virksomheter, St.meld.18
· IA-seminar, vår
· Styreseminar, vår
· Frokostseminar, «De skjulte ressursene»
· Akademikerne næringsdrivende, fagseminar
· [bookmark: _Hlk523252448]Regionale konferanser for Akademikerne kommune, kurs for tillitsvalgte og kontaktpersoner
· Regionale tariffkurs for tillitsvalgte i statens tariffområde
· Generalsekretærsamling, vår
· Evalueringskonferanser for stat og kommune
· Nordisk akademikerkonferanse
· Arendalsuka
· Høstkonferanser for stat og kommune
· Oslo kommune, introduksjonskurs for tillitsvalgte
· Omstillingskurs for tillitsvalgte i statlige virksomheter
· Jubileumsmottakelse for akademikerfellesskapet hos Akademikerne
· Styreseminar, høst
· Ny offentlig tjenestepensjon, seminar
· IA-seminar, høst
· Generalsekretærsamling, høst

2018
· Akademikerne helse utvalgsseminar
· Frokostseminar om ny personopplysningslov
· Pensjonsseminar for forhandlingsgruppen om ny offentlig tjenestepensjon
· Tillitsvalgtsamling for Akademikerne stat
· Topplederkonferanse for Akademikernes styre, politisk ledelse i foreningene, generalsekretærer og utvalgsledere
· Omstillingskurs for tillitsvalgte i statlige virksomheter
· Tariffkonferanser for stat og kommune
· Frokostmøte om kvaliteten ved de studieforberedende linjene på videregående skole 
· Omstillingskurs for tillitsvalgte i forsvarsektoren
· Frokostseminar: Vi må skape nye jobber i privat sektor – er kvinnene med?
· Pensjonsseminar for medlemsforeningene «Ny offentlig tjenestepensjon sett fra Akademikernes ståsted»
· Frokostmøte om varslingsutvalget
· Akademikerne næringsdrivende, fagseminar
· Evalueringskonferanse stat og kommune
· IA-seminar
· Styreseminar
· Arendalsuka
· Regionale konferanser for Akademikerne kommune - Kurs for tillitsvalgte og kontaktpersoner
· Regionale tariffkurs for tillitsvalgte i statens tariffområde
· Nordisk ledermøte
· Frokostmøte, «verdien av master»
· Høstkonferanser stat og kommune
· Introduksjonskurs for Akademikernes tillitsvalgte i Oslo kommune
· Kurs for tillitsvalgte om lokale lønnsforhandlinger i Oslo kommune











































19.  Medlemstall
Medlemstallet for 2017 var på 199 174 og for 2018 på 203 102. Akademikerne har hatt en medlemsvekst på 2,9 prosent fra 2016 til 2017 og 2 prosent fra 2017 til 2018. Samlet medlemsvekst for perioden er 4,9 prosent.

Som en grunnregel er masterkandidater medlemsberettiget i én eller flere medlemsforeninger i Akademikerne. En søkefunksjon på Akademikernes nettside hjelper potensielle medlemmer med å finne aktuell forening basert på egen utdanning.


Medlemstall 2018

	Forening
	Totalt
	Stat
	Kom.
	Spekter helse
	Privat
	Nærings
drivende

	Stud.

	Arkitektenes Fagforbund
	4484
	216
	620
	7
	2269
	293
	642

	Den norske legeforening
	34362
	1715
	2878
	15300
	1184
	6759
	4372

	Den norske tannlegeforening
	6864
	323
	1335
	71
	24
	3453
	570

	Den norske 
veterinærforening
	3287
	655
	14
	5
	678
	940
	695

	Econa
	21 098
	1 918
	1 011
	310
	8 755
	120
	3 003

	Juristforbundet
	20754
	7180
	1601
	129
	4810
	1179
	3838

	Krigsskoleutdannede 
offiserers landsforening
	1424
	986
	7
	0
	8
	0
	0

	Naturviterne
	6783
	1566
	1532
	34
	1452
	108
	960

	Norsk Lektorlag
	6176
	172
	3443
	22
	468
	0
	1327

	Norsk psykologforening
	9265
	766
	862
	4025
	1101
	1568
	1478

	Samfunnsviterne
	12567
	5424
	2968
	591
	1966
	35
	842

	Samfunnsøkonomene
	2394
	1028
	164
	35
	602
	9
	367

	Tekna
	73644
	7642
	2982
	1182
	41468
	288
	12103

	Sum Akademikernes foreninger
	203102
	29591
	19417
	21711
	64785
	14752
	30197

	NITO
	11876
	5776
	6454
	
	
	
	

	Den norske jordmorforening
	308
	
	308
	
	
	
	

	Norges Farmaceutiske 
Forening
	199
	183
	16
	
	
	
	

	Sum tilsluttet 
Akademikerne
	215485
	35550
	26195
	
	
	
	















Medlemstall 2017


	Forening
	Totalt
	Stat
	Kom.
	Spekter helse
	Privat
	Nærings
drivende

	Stud.

	Arkitektenes Fagforbund
	4404
	219
	614
	5
	2196
	302
	705

	Den norske legeforening
	33412
	1663
	2837
	14254
	1215
	6612
	4419

	Den norske tannlegeforening
	6728
	309
	1346
	62
	0
	3409
	518

	Den norske 
veterinærforening
	3182
	672
	16
	5
	634
	885
	681

	Econa
	21001
	1878
	949
	287
	6329
	124
	3397

	Juristforbundet
	21121
	7030
	1445
	130
	4627
	1200
	4775

	Krigsskoleutdannede 
offiserers landsforening
	1405
	958
	7
	0
	0
	0
	0

	Naturviterne
	6601
	1566
	1488
	33
	1405
	114
	923

	Norsk Lektorlag
	5637
	146
	3300
	23
	464
	0
	974

	Norsk psykologforening
	8960
	758
	815
	3935
	1043
	1578
	1462

	Samfunnsviterne
	12165
	5502
	2763
	575
	1768
	29
	999

	Samfunnsøkonomene
	2357
	1034
	159
	36
	589
	9
	368

	Tekna
	72201
	7293
	2735
	1104
	40184
	1103
	12448

	Sum Akademikernes foreninger
	199174
	29028
	18474
	
	
	
	

	NITO
	
	5738
	6319
	
	
	
	

	Den norske jordmorforening
	
	
	401
	
	
	
	

	Norges Farmaceutiske 
Forening
	
	179
	14
	
	
	
	

	Sum tilsluttet 
Akademikerne
	199174
	34945
	25208
	20449
	60463
	15365
	31669

